CELEX: 32015R1746
Language: fi
Date: 2015-09-30 00:00:00
Title: Komission täytäntöönpanoasetus (EU) 2015/1746, annettu 30 päivänä syyskuuta 2015, täytäntöönpanoasetuksen (EU) N:o 750/2014 muuttamisesta jatkamalla sian epideemiseen ripuliin liittyvien suojatoimenpiteiden soveltamisaikaa (ETA:n kannalta merkityksellinen teksti)

1.10.2015   
            
            
               FI
            
            
               Euroopan unionin virallinen lehti
            
            
               L 256/5
            
         KOMISSION TÄYTÄNTÖÖNPANOASETUS (EU) 2015/1746,
   annettu 30 päivänä syyskuuta 2015,
   täytäntöönpanoasetuksen (EU) N:o 750/2014 muuttamisesta jatkamalla sian epideemiseen ripuliin liittyvien suojatoimenpiteiden soveltamisaikaa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 1 ja 7 kohdan
   sekä katsoo seuraavaa:
   
               (1)
            
            
               Komission täytäntöönpanoasetus (EU) N:o 750/2014 (2) annettiin sen jälkeen, kun Pohjois-Amerikassa oli raportoitu uudesta sian enteerisestä koronavirustaudista, jonka aiheuttajina ovat uudet sian alfakoronavirukset, mukaan lukien sian epideeminen ripulivirus ja uusi sian deltakoronavirus. Kyseisessä täytäntöönpanoasetuksessa vahvistetaan suojatoimenpiteet, jotka koskevat jalostusta ja tuotantoa varten tarkoitettuja eläviä sikoja sisältävien lähetysten tuontia unioniin alueilta, joilla esiintyy kyseisten virusten aiheuttamaa tautia, ja joiden tarkoituksena on tarvittavien takeiden täyttyminen alkuperätilalla ja kyseisten virusten aiheuttaman sian epideemisen ripulin unioniin kulkeutumisen estäminen. Kyseisiä suojatoimenpiteitä on tarkoitus soveltaa 12 päivään tammikuuta 2015 asti.
            
         
               (2)
            
            
               Täytäntöönpanoasetusta (EU) N:o 750/2014 muutettiin täytäntöönpanoasetuksella (EU) N:o 1306/2014 (3) sen soveltamisajan pidentämiseksi 31 päivään lokakuuta 2015, koska epidemiologinen tilanne niissä kolmansissa maissa, joissa on tavattu uutta sian enteeristä koronavirustautia, jonka aiheuttajina ovat uudet sian alfakoronavirukset, mukaan lukien sian epideeminen ripulivirus ja sian deltakoronavirus, ei ole täytäntöönpanoasetuksen (EU) N:o 750/2014 hyväksymispäivän jälkeen muuttunut siltä osin kuin on kyse näiden sian enteeristen koronavirusten leviämisriskistä.
            
         
               (3)
            
            
               Kun otetaan huomioon tautitilanteen kehittyminen kyseisissä kolmansissa maissa ja uusien tieteellisten tietojen puute, täytäntöönpanoasetuksessa (EU) N:o 750/2014 vahvistettujen suojatoimenpiteiden soveltamista olisi jatkettava lokakuun 2016 loppuun saakka. Sen vuoksi kyseisen täytäntöönpanoasetuksen soveltamisaikaa olisi muutettava.
            
         
               (4)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 750/2014 2 artiklan toisessa kohdassa päivämäärä ”31 päivään lokakuuta 2015” päivämäärällä ”31 päivään lokakuuta 2016”.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä syyskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 268, 24.9.1991, s. 56.
   
      (2)  Komission täytäntöönpanoasetus (EU) N:o 750/2014, annettu 10 päivänä heinäkuuta 2014, sian epideemiseen ripuliin liittyvistä suojatoimenpiteistä sikaeläinten tuontia unioniin koskevien eläinten terveysvaatimusten osalta (EUVL L 203, 11.7.2014, s. 91).
   
      (3)  Komission täytäntöönpanoasetus (EU) N:o 1306/2014, annettu 8 päivänä joulukuuta 2014, täytäntöönpanoasetuksen (EU) N:o 750/2014 muuttamisesta jatkamalla sian epideemiseen ripuliin liittyvien suojatoimenpiteiden soveltamisaikaa (EUVL L 351, 9.12.2014, s. 1).